Trenčianske osvetové stredisko v Trenčíne
v zriaďovateľskej pôsobnosti Trenčianskeho samosprávneho kraja
a Klub kultury Uherské Hradiště
vyhlasujú
V. ročník medzinárodnej súťaže fotografie

FOPO
Fotografie pomedzia – Fotografie pomezí

Cieľom súťaže je rozvíjať dlhoročnú tradíciu spolupráce v oblasti fotografie medzi regiónmi moravsko-slovenského pomedzia na základe spoločného kultúrno-historického kontextu a vytvoriť priestor pre fotografické dokumentovanie, ale aj umelecké stvárnenie prírody, krajiny, človeka, histórie i súčasnosti krajov na spoločnej česko-slovenskej hranici.

Propozície súťaže

Kategórie súťaže

1.	Tematickými kategóriami súťaže sú: 
	Kategória I – Príroda a krajina Zlínskeho a Trenčianskeho kraja
Kategória II – História, tradície, kultúra Zlínskeho a Trenčianskeho kraja

2.	Súťaž nemá vekové kategórie.

Práva a povinnosti súťažiacich 

1.	Autor môže zaslať čiernobiele i farebné fotografie do každej tematickej kategórie. Limit pre prihlásenie jednotlivých fotografií je maximálne 6 prác od jedného autora. Súbory (cykly a seriály) do 6 fotografií sa počítajú za jednu prácu. Vyhlasovateľ môže na návrh poroty vystaviť len časť cyklu či seriálu.
2.	Nemožno prihlásiť fotografie, ktoré žiadnym spôsobom nesúvisia s tematickými kategóriami súťaže, fotografie zobrazujúce násilie, alebo iné javy a činy proti ľudskosti a humanizmu.
3.	Každý autor má právo byť včas informovaný organizátorom o výsledkoch súťaže.
4.	Účasťou v súťaži a zaslaním prác vyjadruje autor súhlas s pravidlami a podmienkami súťaže. Zároveň vyjadruje svoj súhlas s nakladaním fotografií pre potreby vyhlasovateľov a súhlas so spracovaním osobných údajov, ktoré budú použité výlučne pre potreby vyhlasovateľa, pričom správcom v zmysle zákona o ochrane osobných údajov je vyhlasovateľ. Vyhlasovateľ súťaže nenesie žiadnu zodpovednosť za škody vzniknuté tretím osobám spôsobené porušením týchto pravidiel zo strany účastníkov súťaže.
5.	Vyhlasovatelia neručia za škody spôsobené dopravou fotografií.   

Organizačné zabezpečenie súťaže

1.	Uzávierka súťaže: 9. 1. 2023

2.	Prihlásení autori zo Slovenskej republiky musia doručiť súťažné fotografie na adresu: Trenčianske osvetové stredisko
	K dolnej stanici 7282/20A 911 01 Trenčín 
	Kontakt: Mgr. Janka Masárová
	tel.: 00421 32 6555 323, 00421 901 918 803 
	janka.masarova@tnos.sk

3.	Prihlásení autori z Českej republiky musia doručiť súťažné fotografie na adresu: 
Klub kultury Uherské Hradiště 
Masarykovo nám. 21 686 60 Uherské Hradiště 
Kontakt: Mgr. Klára Maťašová, tel.: 00420 605 221 504
matasova@kkuh.cz

4.	Práce prihlásené do súťaže hodnotí porota navrhnutá vyhlasovateľmi. 

5.	Vyhlasovateľ udelí vecné ceny za 1., 2., 3. miesto a finančnú hlavnú cenu, na základe návrhu odbornej poroty v jednotlivých tematických kategóriách. 

6.	Kolekciu vystavených fotografií navrhne porota najneskôr do 20. 1. 2023. 

7.	Vyhlásenie výsledkov bude súčasťou vernisáže výstavy fotografií. Výstava sa uskutoční vo výstavných priestoroch Trenčianskeho samosprávneho kraja: 16. 2. – 14. 3. 2023. Repríza výstavy v Galerii V. Hrocha Klubu kultury Uherské Hradiště: 22. 3. – 16. 4. 2023.

Technické podmienky

1.	Prihlásené fotografie je potrebné poslať v digitálnej forme (napr. pomocou internetoveho úložiska Wetransfer, Uschovna, ulož.to a pod.) vo formáte jpg s  300dpi. Veľkosť fotografie nesmie byť nižšia než 2 MB ani presiahnuť 10 MB. 
2.	Každá fotografia musí byť pomenovaná v presnom poradí: tematická kategória_meno_priezvisko_názov diela.  
3.	Fotografie, ktoré navrhne porota do kolekcie na výstavu organizátori vytlačia.
4.	Práce, ktoré nesplnia technické podmienky, nebudú do súťaže prijaté.
5.	K súťažným prácam je potrebné priložiť vyplnenú prihlášku, ktorá je súčasťou propozícií.

V. ročník medzinárodnej súťaže fotografie
FOPO • Fotografie pomedzia – Fotografie pomezí

Prihláška autora 

Meno a priezvisko:  ________________________________________________________
Adresa:  _________________________________________________________________                                                                              
Č. tel., e-mail: _____________________________________________________________ 

Do súťaže prihlasujem práce:
                                                                                                                                                                                                 
Kategória I Príroda a krajina 	
číslo	názov fotografie (cyklu, súboru)	rok vzniku	
1			
2			
3			
4			
5			
6			

Kategória II  – História, tradície, kultúra	
číslo	názov fotografie (cyklu, súboru)	rok vzniku	
1			
2			
3			
4			
5			
6			
                                                                                                                                                           
Prehlasujem, že všetky uvedené informácie sú správne a súhlasím s podmienkami súťaže.

V _____________________________